Sniženi rejtinzi šest članica EU
„Mudis“ snizio kreditni rejting šest članica EU, dok su prognoze za tri zemlje snižene sa "stabilnih" na "negativne”
Evropski politilčari suočili su se sa medijima nakon saopštenja jedne od tri glavne agencije za kreditni rejting. “Mudis” je zaprijetio da bi mogao da snizi trostruki A rejting Francuske, Britanije i Austrije, nakon što je snizio kreditni rejting šest članica Evropske unije, među kojima su Italija, Španija i Portugal. U Francuskoj, predsjednički kandidat socijalista pokušao je da umanji opasnost za ekonomiju zemlje. Fransoa Oland rekao je da Francuska nije Grčka. Ovo je prvi put da je ugrožen vrhunski rejting Britanije, čiji ministar finansija Džordž Ozborn tvrdi da će održati obećanje o smanjenju bužetskog deficita. “Mudis” je saopštio da je zabrinut u pogledu sposobnosti Evrope da primijeni reforme neophodne za rješavanje krize. Vrijednost eura i funte neznatno je pala nakon vijesti o snižavanju rejtina, koja međutim nije imala značajan uticaj na tržišta. Na otvaranju berze u Njemačkoj zabilježeni su samo manji gubici. ”, smatra trgovac na berzi Robert Halver. Riječ je o trećem sniženju rejtinga Italije. S&P i Fič su se na taj potez odlučili prošlog mjeseca. Mnogi Italijani i Španci međutim vjeruju da kreditne agencije ne cijene napore vlada njihovih zemalja. Trostruki A rejtinzi Njemačke i fonda za pomoć eurozone ostali su nepromijenjeni.